b'\n_START_ARTICLE_\nRinda (bot\xc4\x81nika)\n_START_PARAGRAPH_\nRinda (lat\xc4\xab\xc5\x86u: ordo) ir augu sistem\xc4\x81tikas pamattaksons. Tas apvieno radniec\xc4\xabgas dzimtas. Dz\xc4\xabvnieku sistem\xc4\x81tikas gad\xc4\xabjum\xc4\x81 k\xc4\x81rta ir rindai atbilsto\xc5\xa1s taksons._NEWLINE_Rinda ir novietota starp dzimti un klasi. Vair\xc4\x81kas radniec\xc4\xabgas rindas apvieno klas\xc4\x93. Starptautiskais bot\xc4\x81nikas nomenklat\xc5\xabras kodekss nosaka, ka rindas lat\xc4\xabniskos nosaukumus izteic ar vienu v\xc4\x81rdu, ko raksta ar lielo s\xc4\x81kumburtu. To veido no tipisk\xc4\x81s \xc4\xa3ints nosaukuma, pievienojot izska\xc5\x86u \xe2\x80\x94ales (piem\xc4\x93ram, asteru rinda \xe2\x80\x94 Asterales, ro\xc5\xbeu rinda \xe2\x80\x94 Rosales). Ja lieto detaliz\xc4\x93tu sistem\xc4\x81tiku, tad izmanto papildtaksonus \xe2\x80\x94 apak\xc5\xa1rinda (lat\xc4\xab\xc5\x86u: subordo) un virsrinda (lat\xc4\xab\xc5\x86u: superordo).'